标题：和阮诗
简介
南朝江淹、庾信始拟咏怀，明代和阮主要有薛蕙、何鳌、周是修、陈第诸家。明末清初王夫之亦曾和阮籍咏怀八十二首，清代郭阶有拟咏怀诗六十一首。此外近人段凌辰亦曾和阮，还有饶宗颐《长洲集》八十二首以及鱼台马培国《和阮籍咏怀诗》。
薛蕙《西原集》内效阮咏怀诗三十首，何鳌《沅陵诗集》内有咏怀十五首，周是修《刍荛集》六卷内有学阮咏怀诗五十三首，陈第《寄心集》六卷有咏怀十六首。
效阮公诗、拟咏怀、和阮诗是一组值得重视的作品。阮公，即阮籍，三国魏著名诗人，主要作品是五言《咏怀诗》八十二首，多用比兴寄托、借古讽今的手法，诗旨遥深，颇难索解，故《文选》李善注引颜延年、沈约等人的注解说：“嗣宗身仕乱朝,常恐催谤遇祸,因兹发咏,故每有忧生之嗟。”
和阮诗选辑
江淹效阮公诗（15首）
一
岁暮怀感伤。中夕弄清理琴。戾戾曙风急。团团明月阴。孤云出北山。宿鸟惊东林。谁谓人道广。忧慨自相寻。宁知霜雪后。独见松竹心。
二
十年学读书。颜华尚数据好。不逐世间人。鬬鸡东郊道。富贵如浮云。金玉不为宝。一旦鹈鴂鸣。严霜被劲草。志气多感失。泪下沾怀抱。
三
白露淹庭树。秋风吹罗衣。忠信主不合。辞意将诉谁。独坐东轩下。鸡鸣夜已晞。总驾命宾仆。遵路起旋归。天命谁能见。人踪信可疑。
四
飘飘恍惚中。是非定以后之。大道常不验。金火每如斯。忼慨少淑貌。便娟多令辞。宿昔秉心誓。灵明将见期。愿从丹丘驾。长弄华池滋。
五
阴阳不可知。鬼神惟杳冥。暂试武帝貌。一见李后灵。同情沦异物。有体入无形。贤圣共草昧。仁智焉足明。变化未有极。恍惚谁能精。
六
若木出海外。本自丹水阴。羣帝共上下。鸾鸟相追寻千龄犹旦夕。万世更浮沉。岂与异乡云。瑜瑕论浅深。
七
夏后乘两龙。高会在帝台。荣光河雒出。白云苍梧来。侍御多贤圣。升降有羣才。四时有变化。盛明不徘徊。高阳邈已远。竚立谁语哉。
八
昔余登大梁。西南望洪河。时寒原野旷。风急霜露多。仲冬正惨切。日月少精华。落叶纵横起。飞鸟时相过。搔首广川阴。怀归思如何。常愿反初服。闲步颍水阿。
九
宵月辉西极。女圭映东海。佳丽多异色。芬葩在奇采。绮缟非无情。光阴命谁待。不与风雨变。长共山川在。人道则不然。渭散随风改。
十
少年学击剑。从师至幽州。燕赵兵马地。唯见古时丘。登城望山水。平原独悠悠。寒暑有往来。功名安可留。
十一
扰扰当途子。毁誉多埃尘。朝生舆马间。夕死衢路滨。藜藿应见弃。势位乃为亲。华屋争结绶。朱门竞弹巾。徒羡草木利。不爱金碧身。至德所以贵。河上有丈人。
十二
华树曜北林。芬芳空自宣。秋至白云起。蟪号庭前。中心有所思。虚堂独浩然。安坐咏琴瑟。逍遥可永年。
十三
假乘试行游。北望高山岑。翩翩征鸟翼。萧萧松柏阴。感时多辛酸。览物更伤心。性命有定理。祸福不可禁。唯见云际鹄。江海自追寻。
十四
夕云映西山。蟋蟀吟桑梓。零露被百草。秋风吹桃李。君子怀苦心。感慨不能止。驾言远行游。驱马清河涘。寒暑更进退。金石有终始。光色俯仰间。英艳难久恃。
十五
至人贵无为。裁魂守寂寥。唯有驰骛士。风尘在一朝。舆马相跨跃。宾从共矜骄。天道好盈缺。春华故秋凋。不知北山民。商歌弄场苗。
庾信拟咏怀（27首）
一
步兵未饮酒，中散未弹琴。索索无真气，昏昏有俗心。涸鲋常思水，惊飞每失林。风云能变色，松竹且悲吟。由来不得意，何必往长岑。
二 
赭衣居傅岩，垂纶在渭川。乘舟能上月，飞幰欲扪天。谁知志不就，空有直如弦。洛阳苏季子，连衡遂不连。既无六国印，飜思二顷田。 
三 
俎豆非所习，帷幄复无谋。不言班定远，应为万里侯。燕客思辽水，秦人望陇头。倡家遭强娉，质子值仍留。自怜才智尽，空伤年鬓秋。
四
楚材称晋用，秦臣即赵冠。离宫延子产，羁旅接陈完。寓卫非所寓，安齐独未安。雪泣悲去鲁，凄然忆相韩。唯彼穷途恸，知余行路难。
五 
惟忠且惟孝。为子复为臣。一朝人事尽。身名不足亲。吴起常辞魏。韩非遂入秦。壮情已消歇。雄图不复申。移住华阴下。终为关外人。 
六 
畴昔国士遇。生平知己恩。直言珠可吐。宁知炭可吞。一顾重尺璧。千金轻一言。悲伤刘孺子。凄怆史皇孙。无因同武骑。归守灞陵园。 
七 
榆关断音信。汉使绝经过。胡笳落泪曲。羗笛断肠歌。纤腰减束素。别泪损横波。恨心终不歇。红颜无复多。枯木期填海。青山望断河。 
八 
白马向清波。乘冰始渡河。置兵须近水。移营喜灶多。长坂初垂翼。鸿沟遂倒戈。的颅于此去。虞兮奈若何。空营卫青冢。徒听田横歌。 
九 
北临玄菟郡。南戍朱鸢城。共此无期别。俱知万里情。昔尝游令尹。今时事客卿。不特贫谢富。安知死羡生。怀秋独悲此。平生何谓平。 
十 
悲歌度燕水。弭节出阳关。李陵从此去。荆卿不复还。故人形影灭。音书两俱绝。遥看塞北云。悬想关山雪。游子河梁上。应将苏武别。 
十一 
摇落秋为气。凄凉多怨情。啼枯湘水竹。哭坏杞梁城。天亡遭愤战。日蹙值愁兵。直虹朝映垒。长星夜落营。楚歌饶恨曲。南风多死声。眼前一杯酒。谁论身后名。 
十二 
周王逢郑忿。楚后值秦冤。梯冲已鹤列。冀马忽云屯。武安檐瓦振。昆阳猛兽奔。流星夕照镜。烽火夜烧原。古狱饶冤气。空亭多枉魂。天道或可问。微兮不忍言。 
十三 
横流遘屯慝。上墋结重氛。哭市闻妖兽。颓山起怪云。绿林多散卒。清波有败军。智士今安用。思臣且未闻。惜无万金产。东求沧海君。 
十四 
吉士长为吉。善人终日善。大道忽云乖。生民随事蹇。有情何可豁。忘怀固难遣。麟穷季氏罝。虎振周王圈。平生几种意。一旦冲风卷。 
十五 
六国始咆哮。纵横未定交。欲竞连城玉。翻征缩酒茅。折骸犹换子。登爨已悬巢。壮冰初开地。盲风正折胶。轻云飘马足。明月动弓弰。楚师正围巩。秦兵未下崤。始知千载内。无复有申包。 
十六 
横石三五片。长松一两株。对君俗人眼。真兴理当无。野老披荷叶。家童扫栗跗。竹林千户封。甘橘万头奴。君见愚公谷。真言此谷愚。 
十七 
日晚荒城上。苍茫余落晖。都护楼兰返。将军疎勒归。马有风尘气。人多关塞衣。阵云平不动。秋蓬卷欲飞。闻道楼船战。今年不解围。 
十八 
寻思万户侯。中夜忽然愁。琴声遍屋里。书卷满床头。虽言梦蝴蝶。定自非庄周。残月如初月。新秋似旧秋。露泣连珠下。萤飘碎火流。乐天乃知命。何时能不忧。 
十九 
愦愦天公晓。精神殊乏少。一郡催曙鸡。数处惊眠鸟。其觉乃于于。其忧惟悄悄。张仪称行薄。管仲称器小。天下有情人。居然性灵夭。 
二十 
在死犹可忍。为辱岂不宽。古人持此性。遂有不能安。其面虽可热。其心长自寒。匣中取明镜。披图自照看。幸无侵饿理。差有犯兵栏。拥节时驱传。乘亭不据鞍。代郡蓬初转。辽阳桑欲干。秋云粉絮结。白露水银团。一思探禹穴。无用鏖皋兰。 
二一 
倐忽市朝变。苍茫人事非。避谗应采葛。忘情遂食薇。怀愁正摇落。中心怆有违。独怜生意尽。空惊槐树衰。 
二二 
日色临平乐。风光满上兰。南国美人去。东家枣树完。抱松伤别鹤。向镜绝孤鸾。不言登陇首。唯得望长安。 
二三 
鬬麟能食日。战水定惊龙。鼓鞞喧七萃。风尘乱九重。鼎湖去无返。苍梧悲不从。徒劳铜雀妓。遥望西陵松。 
二四 
无闷无不闷。有待何可待。昏昏如坐雾。漫漫疑行海。千年水未清。一代人先改。昔日东陵侯。唯见瓜园在。 
二五 
怀抱独惛惛。平生何所论。由来千种意。并是桃花源。榖皮两书帙。壸卢一酒樽。自知费天下。也复何足言。 
二六 
萧条亭障远。凄惨风尘多。关门临白狄。城影入黄河。秋风别苏武。寒水送荆轲。谁言气盖世。晨起帐中歌。 
二七 
被甲阳云台。重云久未开。鸡鸣楚地尽。鹤唳秦军来。罗梁犹下礌。杨排久飞灰。 
周是修述懐（53首）
登髙望八表，世道何悠悠。衰荣无定极，往复更相酬。谁为阳和春，及此肃杀秋。人生忽如寓，百嵗苦不周。鹤髪每先待，朱颜难久留。彭殇均绝逝，何庸咨短脩。惟当饮美酒，乐从天者游。
呉水秋浩浩，楚山晴苍苍。美人在南国，节操凌氷霜。隔此万里逺，梦寐时彷徨。西风吹鸿鴈，音耗不得将。行行江臯路，采采夫容芳。愁去呉水濶，愁来楚山长。无能共清渚，飞作双鸳鸯。
东泛玄冥海，西登太华峰。岂不念遐征，尘土将安从。仙人韩湘子，千载颜如童。飘飘紫云上，羽轮翳囘风。大笑揖王乔，长歌随赤松。嗟彼世间人，生死无终穷。
昼有千种虑，夜无一枕眠。所以思者何，美人邈逺天。秋风入庭树，惨惨号寒蝉。飘飘云想衣，灼灼花想钿。玉颜不可见，空记平生言。秦呉非易越，怅望寒鸿前。
幽冀车可驱，洞庭舟可浮。何能离尘鞅，超然赋逺游。逺游无有期，徒此坐悲秋。帝子滞香魄，万古湘水头。苍梧咫尺距，不见重瞳丘。何以托遗恨，野竹泪痕留。
相如未得意，偶然遇文君。何因即同载，万里瀼西行。妇徳固已失，窃赀名亦成。匪为足素愿，聊以慰羇情。古礼重亲迎，终始犹难凭。所以既荣贵，一朝聘茂陵。
韩信本忠臣，一心佐汉主。指挥百万师，竭力定疆宇。大义重如山，王封就荆楚。来朝忽被缚，无乃大荼苦。淮阴虽可侯，终愧虎变鼠。功成不退身。无恨萧与吕。
屈指古石隠，吾爱黄绮公。潜身逺世祸，落落商山中。学仙非有意，采芝宁固穷。为国遂一起，反正如旋蓬。功成仍蹈海，羽仪穹飞鸿。徒令厉操者，万古歌清风。
凤飞九霄上，五章翳朝霞。乃集大皇野，保珍逺物华。竹实以为食，梧桐以为家。圣世既休明，四海静无瑕。感治遂来仪，和鸣献仙葩。复忧樊笼累，竟去不可遮。何能随燕雀，枳棘争喧哗。
白璧生昆仑，轮致乃人间。韫匵以待价，不与时往还。炫售非所欲，弃掷非所患。借令横道侧，终自逺险艰。千金谢雕琢，宁为瑱与环。五瑞出皎洁，愿随羣后班。明王重朝会，万古光圣颜。
我有两龙劒，阅世三千秋。坚钢出百鍊，苔色古且幽。异哉欧冶子，功与造化侔。划水蛟鳄断，指空鬼神愁。精光不可掩，夜夜冲斗牛。所恨际休明，锋芒久潜收。愿持献天子，为斩佞臣头。
桂树生髙崖，春风吹拂之。崖桂自不芳，春风本无私。非疾桃李艶，由来各有时。暖雨都城陌，晴日倡家蹊。雕鞍逐绣毂，行乐竞繁滋。翫赏朝不食，歌舞夜忘疲。秋霜揺落尽，芳芬谁复知。
谁种岩上竹，如斯茂且长。谁植畹中兰，如彼幽且芳。猗猗浥朝露，洒洒凌秋霜。亦不羡新绿，亦不咲芸黄。但爱贞自保，嵗时永相望。竹以中箫韶，兰以纫佩纕。美人如既遇，遂尔逺翺翔。
朝游芳菲园，望望桃李花。匪不爱其艶，荣衰终奈何。长安贵游子，走马事豪奢。年垂二十馀，意气横天涯。昼食信陵门，夜宿娇娆家。青阳有徂迈，白日有西斜。归来览明镜，徒感双髩华。
涉江采芙渠，秋水湛虚碧。停桡向中渚，浩歌感畴昔。世人恣险巧，奔走竟朝夕。攘穰豺与狼，小大相啖食。愿言扩风清，一覩羲农日。皇王直埀拱，四海仰至徳。孰知太古初，混沌无一物。
蜂蚁有君臣，蚑蚑岩穴间。肝心事其上，时往时乃还。一以勤致逺，一以固守关。誓不图茍活，使君罹险囏。微物尚如此，人胡独弗然。嗟彼赵髙徒，擅国恣凶奸。下视蜂蚁性，何能无厚颜。
走马百万里，言志天一方。北风振大漠，白日惨精光。前有桑乾原，传是古战场。狐号杂鬼哭，死骨如髙冈。寒云塞关陇，沙草萋已黄。云昔霍嫖姚，兵气横秋霜。长驱无敢敌，亲手斩戎王。功成画麟阁，龙沙空莽苍。
去日既已矣，来日复如何。百年寓天宇，曾无瞬息过。少壮不为乐，老大空情多。东风入都国，万物感阳和。葡萄熟千斛，日纵金叵罗。结交贵公子，剑佩声相磨。髙歌引雄辨，取醉无其它。宁为小儿女，白首叹蹉跎。
岱山东峨峨，上与云雾连。距天不咫尺，星宿罗其巅。徳位并羣岳，崇祀每当先。君哉有虞氏，因时惕乾乾。重瞳烛万里，体用何兼全。五载春仲月，龙驾来翩翩。玉帛耀精灵，礼乐感神天。以不让土壤，故乃大若然。
黄河发西昊，下决昆仑峰。奔流几万里，上与沧溟通。混混越千载，载清明圣逢。念哉昔多士，祸已投其中。精魂竟何诉，事业一朝空。君子贵知命，胡为罹此凶。坑儒剪嬴裔，用杰兴炎宗。所以血未化，唐祚亦随终。
大化每不息，滚滚东逝波。少壮能几时，其如老大何。盛极衰已至，乐尽哀还多。白日无复返，青阳宁再过。昨为绮罗园，今成衰草坡。昨为红颜子，今成髩皤皤。云胡有美酒，日夕不髙歌。
至理无定在，一物一有之。达士每豹变，愚夫独狐疑。死生事所常，轮递何休时。衰荣分所固，来往可前期。不见东园花，灼灼方满枝。转眼逐风散，零落已涂泥。借问路行人，陆陆尔何为。
朝出都城门，遥望都城道。道上谁家儿，骏马嘶烟草。玉带宫锦袍，意气凌穹昊。斜过寳钗楼，楼前春正早。楼头美人咲，咲脸逾花好。下马醉红粧，芳情两倾倒。明日复明年，相看不知老。
十载长安路，始出咸阳关。倦行吊今古，落日北邙山。山上何所有，万冢榛芜间。强半金井塌，朽骨露斑斑。人语狐兔走，烟景莽愁颜。多少英雄人，弃世不复还。贵贱共无主，叹息未应闲。
昨日还今日，韶光易云徂。今年复明年，万物逓荣枮。人徒为物灵，而於物不如。贵贱共奔走，攘攘混尘途。不见南山松，青青千嵗馀。不见蓬海鹤，翩翩长与俱。念哉此人世，几许竟成虚。
昔人多爱酒，为会酒之真。不饮愁万结，饮之愁自伸。醉醒醒复醉，恍然忘此身。八仙本髙士，七贤岂众伦。囊括经济术，觞咏日逡巡。穷通付天命，富贵等浮云。九原今可作，愿尔与为羣。
篱落秋虫鸣，烟火四邻息。匡坐不笑语，悠然念羣物。春风昨相过，天地皆颜色。从谁降严霜，一朝尽摧绝。壮士起北边，美人怨南国。光阴无少留，胡为久离别。老大空归来，相看两华髪。
贱贫众所恶，而乃士之常。束书返故园，结屋瞰清江。稍种门前栁，亦种墻下桑。深居观元运，外物徒扰攘。达人无不可，用行舍则蔵。固哉亚父辈，赤心龙战场。剑术岂不精，奈何天命王。
日入机暂息，日出还复萌。世俗恣贪翫，昼夜亦无分。不自揣已量，碌碌空劳生。智哉龎徳公，移家归鹿门。山月长对眠，陇云时伴耕。身潜名益逺，心敛道弥宏。惟存一清约，持之遗子孙。
屏迹衡门下，久於世物违。君子抱大道，动静贵知机。躬畊足我食，妇蚕充我衣。万事付不理，云林日因依。湘水有懐石，首山有采薇。大节固莫夺，天命亦何非。子真千古士，愿与尔同归。
人道宁有异，天命亦何穷。礼始经夫妇，由为万世宗。荒哉楚襄王，浪迹阳台中。神姝那可御，梦寐空情浓。海水三千丈，巫山十二重。朝云何处在，暮雨莫相从。
萍根无所著，荡漾江汉间。与浪共浮没，随风相往还。乾坤同大块，日月比循环。人生少百嵗，能得几时闲。物情常横扰，世事苦相关。鼎湖龙既逺，胡髯那可攀。居然就衰暮，叹息此容颜。
朔风号海甸，十月雪漫漫。画戟攅云暗，铁马蹴氷寒。但顾主恩重，宁论北伐难。汉宫抵疎勒，敌骑净臯兰。孤军势逾险，百战阵仍完。杀气无时合，兵符隠夜看。功名何足贵，所愿致君安。
汉国千年固，遥天万里平。那堪风雨夜，梦不到咸秦。漠漠云山白，悠悠云雁声。令严铁衣冷，雄剑动光精。男儿生盛世，有身当奉君。但谓竒兵出，边尘日可清。何知沙漠逈，白首未成名。
丈夫英烈志，充塞天地中。言行务挺抜，羞与世雷同。用则行吾道，不用归固穷。宁为祝鮀佞，以自屈其躬。依山结草屋，畊钓学三农。野水鱼虾盛，石田禾黍丰。髙歌养时晦，不愧古人风。
穷达付天命，胡宜心苦忧。玄穹驰两曜，羣动不能休。风霜逼嵗杪，感化生迟留。汲汲者谁子，走马出南州。路逢徒步友，相唤不囘头。意气可时羡，功名那未收。古来豪侠地，惟见水东流。
朝看上林花，夕饮长安酒。酒酣发浩思，举觞复停手。万化出堪舆，祸利何纷蹂。达人会元命，进退惟贞守。云胡仪秦辈，危邦日奔走。大道既不行，取遇资辨口。地下会相逢，宁无惭泄栁。
西行一万里，郡国何遥遥。马鸣寒日暮，始至咸阳桥。渭水自萦带，函关空寂寥。秦家故宫阙，离离惟黍苗。汉陵松与柏，枝干半成樵。草间两翁仲，似欲语前朝。废兴虽定理，遗迹几时消。
中古汉而下，为国少足珍。唐宋肇大业，所贵亦以仁。魏晋更窃取，礼乐俱无伦。我皇抚大运，有位以得民。龙飞应九五，天地感阳春。徳化慕初古，风俗尽还醇。终当亿万世，轨范希圣神。
孤凤日空谷，羣龙已满朝。济济论大道，何君不舜尧。九衢凌禁籞，万井寂春宵。旗旌隠阊阖，钟鼔转招揺。鸡鸣长乐曙，珂佩响云霄。披诚谒明主，天鉴亦非遥。愿言光圣化，亘古聴箾韶。
大贤始未达，蕴徳恒若愚。一朝离草野，虎变惊寰区。禄位极卿相，勋业应都俞。云何渭川叟，获载周王车。云何阳武士，得賛汉皇图。当其囊括时，举於众不如。飞腾在顷刻，四海谩嗟吁。
浮云蔽天日，游子何时归。关陇无穷极，北风始寒威。荒城饶古木，落叶随人飞。昔别期半载，三秋音信稀。何如比翼鸟，何如连理枝。同生亦同死，终始得相依。感之益惆怅，涕泪满裳衣。
人生如梦泡，忧乐无定端。归休常未久，别去每漫漫。云平雨雪暗，阴盛北风寒。君今在万里，言念衣裳单。光景亦何速，曾不比奔湍。安贞信为吉，古道良独难。幽愤积中曲，无言坐长叹。
萋萋南涧草，灼灼东园花。岂不念容色，独奈景光何。昨日日苦短，今日日复斜。青阳坐迟暮，为乐何蹉跎。李膺匪名士，石崇岂豪家。得失更相酧，盛衰逓来过。宁不知至理，悲悔徒自多。
前有三十年，强半向蒙童。後有三十年，强半已老翁。少壮几何时，荣辱在其中。茍於志弗立，徒尔荣厥躬。世治贵行道，世乱尚髙风。颜子在陋巷，一瓢常固穷。而不改其乐，贤哉畴与同。
出门省时物，薄言向东郊。秋风入灌木，百鸟为悲号。复见孤飞鹤，唳绕长林梢。传书亘辽海，羽翮无乃劳。於焉思一息，而奈失其曹。鸱枭上翔集，狼虎下咆哮。飘然载髙举，人间那可巢。
悠悠世间事，得失何定期。贵富信匪荣，祗自取驱驰。茍违取舍机，几不取倾危。君看石崇宅，金璧烂光辉。始谓可千嵗，祸乃不移时。慢藏祗诲盗，圣言岂我欺。咽绝无复续，虽悔其何追。
去日复来日，光阴苦相催。千里复万里，世道何悠哉。古人已不复，今人徒自哀。甲第变畊陇，荒墟且崇台。兴废在眼前，恻然感我懐。干名羞茍进，著业乏长材。惟酒可托兴，焉得日衔杯。
昨日见君情，不殊弟与兄。今日见君情，不殊岐路人。其故为何欤，无乃有衰荣。蘇秦未得志，妻嫂亦相轻。买臣既贵遇，愚妇悔何胜。交态亦如此，翟公昔署门。邈哉管鲍道，千古畴能并。
迟迟三春日，照耀绮罗园。园中松柏姿，何如桃李妍。惟见东家妇，采花时笑喧。妾非以离恨，禀性恶其然。但愿君早归，白首共周旋。桃李任衰荣，松柏且孤坚。海水浚不测，关山髙不逾。
君去日已逺，妾在当何如。风烟眇呉越，徒此长嗟吁。所愿山可摧，复愿海可枯。山摧为平地，海枯成坦途。万里无寸险，一日可囘车。
登山采灵艸，悠悠念长生。长生不可念，且遂探芳行。旷哉秦台子，双声调玉笙。清商泛穹昊，鸾凤感和鸣。倐尔凌空去，眇若秋云轻。徒令企望者，苍然热五情。世间荣辱梦，终古未应醒。
违世慕真境，洗心谒名山。数峰稍前入，斗已失人间。珠泉激琼磵，碧殿照瑶关。松桂更无古，鸾鹤不胜闲。仙人长笑出，握手话金丹。谷神期不死，铅汞任循环。愿言就兹隠，千载驻红颜。
王船山拟阮步兵咏怀（6首）